CELEX: 62015CN0544
Language: hr
Date: 2015-10-19 00:00:00
Title: Predmet C-544/15: Zahtjev za prethodnu odluku koji je 19. listopada 2015. uputio Verwaltungsgericht Berlin (Njemačka) – Sahar Fahimian protiv Savezne Republike Njemačke

21.12.2015   
            
            
               HR
            
            
               Službeni list Europske unije
            
            
               C 429/13
            
         Zahtjev za prethodnu odluku koji je 19. listopada 2015. uputio Verwaltungsgericht Berlin (Njemačka) – Sahar Fahimian protiv Savezne Republike Njemačke
   (Predmet C-544/15)
   (2015/C 429/17)
   Jezik postupka: njemački
   
      Sud koji je uputio zahtjev
   
   Verwaltungsgericht Berlin
   
      Stranke glavnog postupka
   
   
      Tužitelj: Sahar Fahimian
   
      Tuženik: Savezna Republika Njemačka
   Treća osoba pozvana u postupak: Stadt Darmstadt
   
      Prethodna pitanja
   
   
               1
            
            
               
                           a.
                        
                        
                           Treba li članak 6. stavak 1. točku (d) Direktive Vijeća 2004/114/EZ od 13. prosinca 2004. o uvjetima prihvata državljana trećih zemalja u svrhu studija, razmjene učenika, osposobljavanja bez naknade ili volonterstva (1) tumačiti na način da nadležna tijela država članica prilikom ispitivanja smatra li se državljanin treće države koji podnese zahtjev za prihvat u svrhe navedene u člancima 7. do 11. Direktive prijetnjom općem interesu, javnoj sigurnosti ili javnom zdravlju raspolažu marginom prosudbe na temelju koje ocjena tijela podliježe samo ograničenom sudskom nadzoru?
                        
                     
                           b.
                        
                        
                           U slučaju potvrdnog odgovora na pitanje 1a.:
                           Kojim pravnim ograničenjima podliježu nadležna tijela država članica prilikom ocjene da državljanina treće države koji podnese zahtjev za prihvat u svrhe navedene u člancima 7. do 11. Direktive Vijeća 2004/114/EZ od 13. prosinca 2004. o uvjetima prihvata državljana trećih zemalja u svrhu studija, razmjene učenika, osposobljavanja bez naknade ili volonterstva treba smatrati prijetnjom općem interesu, javnoj sigurnosti ili javnom zdravlju, osobito u pogledu činjenica na kojima se zasniva procjena i njihove ocjene?
                        
                     
         
               2.
            
            
               Neovisno o odgovoru na pitanja 1a. i 1b.:
               Treba li članak 6. stavak 1. točku (d) Direktive Vijeća 2004/114/EZ od 13. prosinca 2004. o uvjetima prihvata državljana trećih zemalja u svrhu studija, razmjene učenika, osposobljavanja bez naknade ili volonterstva tumačiti na način da su države članice prema njemu ovlaštene da u predmetu poput ovog – u kojem državljanka treće države iz Irana, koja je svoju visokoškolsku diplomu stekla u Iranu na Sharif University of Technology (Teheran), sveučilištu specijaliziranom za tehniku, inženjerske znanosti i fiziku, zahtijeva ulazak u svrhe započinjanja doktorskog studija u području IT-sigurnosnog istraživanja u projektu „Pouzdani ugrađeni i mobilni sustavi”, osobito razvoju djelotvornih zaštitnih mehanizama za pametne telefone – odbiju prihvat na svojem državnom području obrazlažući to time da se ne može isključiti da će vještine stečene u vezi s istraživačkim projektom biti zloupotrijebljene u Iranu, primjerice radi pribave povjerljivih informacija u zapadnim zemljama, u svrhu unutarnje represije ili općenito u vezi s povredama ljudskih prava?
            
         
      (1)  SL. L 375, str. 12. (SL, posebno izdanje na hrvatskom jeziku, poglavlje 19., svezak 12., str. 78.)